 Guddoomiyaha oo weli howshiisii kormeerka aheyd sii ambaqaadaya ayaa waxa uu sii gudbay garoonka diyaaradaha qeybta ciidamada Afisyooni, halkaasi oo uu kula kulmay saraakiisha, saraakiil xigeenada iyo duuliyayaal ka tirsanaa ciidamada cirka iyo difaaca cirka, waxaana ugu horreyntii halkaasi ka warbixiyay Duuliye Maxed Kediye Jimcaale, waxaana hadalladiisa ka mid ahaa: Halkan waa taliskii raxanta gaadiidka ciidanka cirka Soomaaliyeed, ka sii hor intii aan la abuurin laanta Civil Aviation 1960-64tii sidaasi ayay u shaqeyneysay, annaga ayaa isku xil qaannay arrintan, ciidamadan cirka waxay badbaadiyeen inaan la qodan hareeraha Airporka inta dhinacooga soo xigta, wuxuuna sheegay inuu aad ugu faraxsan yahay in guddoomiya uu halkan ku soo booqdo, qaarkoodna ay sheegeen inay raadiyaha uun ay ka maqli jireen, maantana ay indhahooda ku arkeen, iyagoo isku marxabeeyay, wejiyadoodana ay ka muuqatay farxad. 